Зараз прыкладны расклад сіл у заканадаўчым органе такі: кіруючая партыя “Грузінская мара” захавала дамінаванне, і з улікам патэнцыяльнага выніку другога тура можа прэтэндаваць і на канстытуцыйную большасць. Апазіцыйны “Адзіны нацыянальны рух”, лідарам якога раней быў Міхаіл Саакашвілі, захаваў за сабой другое месца, астатнім жа партыям і рухам застаецца спадзявацца толькі на крэслы дэпутатаў-аднамандатнікаў. Канчатковыя вынікі прапарцыянальных выбараў у парламент Грузіі будуць падведзены 27 кастрычніка. Па інфармацыі Аны Мікеладзэ, спікера Цэнтральнай выбарчай камісіі, даныя з усіх выбарчых участкаў падлічаны, але працягваецца працэс пераправеркі і ўдакладнення вынікаў.